Այս թվերը վկայում են, որ զբոսաշրջային ոլորտում Թուրքիայի նկատմամբ Ռուսաստանի սահմանած պատժամիջոցներն անմիջապես սկսեցին արդյունքներ տալ, և որ դա միայն սկիզբն էր։ Մյուս կողմից էլ տարեկան կտրվածքով Թուրքիայում ռուս զբոսաշրջիկների հոսքի մոտ 20%-ոց անկումը չէր կարող ամբողջովին պայմանավորված լինել այդ պատժամիջոցներով։ Դրա պատճառների թվում կարելի է նշել Ռուսաստանում սոցիալ-տնտեսական պայմանների վատթարացումը, զբոսաշրջային պլանում Թուրքիային Ղրիմի որոշակի փոխարինումը, Թուրքիայում գրանցվող ահաբեկչությունները, երկրի արևելքում վերսկսված ռազմական գործողությունները, Թուրքիայի ներքին անկայուն վիճակը (նույն 2015թ. Իտալիայից, Ֆրանսիայից և Իսպանիայից Թուրքիա ժամանածների թիվը նվազել է 27, 18 և 17%-ով)։